Source: http://politeia.org.ro/stiri-revista-presei/revista-presei-25-iunie-29-de-ani-de-la-mineriada-4-morti-1-300-de-raniti-0-vinovati/61922/
Timestamp: 2019-07-22 20:20:26+00:00

Document:
Revista Presei – 25 iunie. “29 de ani de la mineriadă. 4 morți, 1.300 de răniți, 0 vinovați.” | PoliteiaWorld
Home » Stiri / Revista Presei	» Revista Presei – 25 iunie. “29 de ani de la mineriadă. 4 morți, 1.300 de răniți, 0 vinovați.”
Buna dimineata intr-o zi de marti, 25 iunie! Meteorologii anunță averse ce vor avea și caracter torențial și vor fi însoțite de descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15 – 25 l/mp, iar pe arii restrânse 35 – 40 l/mp. Potrivit ANM, indicele temperatură-umezeală (ITU) va atinge și depăși ușor pragul critic de 80 de unități, îndeosebi în regiunile estice și sud-estice, iar marți (25 iunie), pe arii relativ extinse în zonele de câmpie și de podiș. In București, vremea se va menține călduroasă, iar disconfortul termic ridicat, indicele temperatură-umezeală (ITU) urmând a atinge și depăși ușor pragul critic de 80 de unități. Cerul va fi variabil, iar din a doua parte a zilei gradul de instabilitate atmosferică va fi în creștere. Instabilitatea atmosferică se va manifesta prin accentuarea înnorărilor și perioade în care se vor semnala averse, posibil torențiale, descărcări electrice, intensificări de scurtă durată ale vântului ce pot lua aspect de vijelie și condiții de grindină.. Temperatura maximă va fi de 30…31 de grade.
Comisia de la Venetia critica dur OUG-urile din Justitie promovate de PSD: SS – obstacol in lupta impotriva coruptiei si a criminalitatii organizate Comisia de la Venetia critica modul prin care Guvernul Viorica Dancila a legiferat in justitie cu ajutorul ordonantelor de urgenta, potrivit unui aviz dat de organismul international cu privire la emiterea OUG 7/2019 si OUG 12/2019, acte nirmative care au scos in strada mii de magistrati, la inceputul acestui an. Comisia de la Venetia este un organ consultativ al Consiliului Europei, alcatuit din experti independenti in domeniul dreptului constitutional.”Cel mai ingrijorator, Guvernul continua sa promoveze modificari legislative prin ordonante de urgenta. In vreme ce Constitutia prevede in mod clar ca acestea ar trebui sa fie masuri exceptionale, legislatia promovata prin OUG a devenit o rutina. Normele fundamentale ale functionarii institutiilor-cheie ale statului se schimba prea repede si prea des, fara o pregatire si fara consultari, ceea ce ridica intrebari legitime cu privire la soliditatea rezultatului si a motivelor reale care stau la baza unora dintre aceste schimbari.Textele juridice rezultate nu sunt clare. Aceasta practica slabeste controlul extern asupra Guvernului, contravine principiului separarii puterilor si perturba securitatea juridica. Comisia de la Venetia invita autoritatile romane sa limiteze drastic utilizarea OUG-urilor,” se arata in avizul Comisiei de la Venetia. Potrivit specialistilor, in ceea ce priveste modificarile ulterioare aduse celor trei legi in domeniul justitiei, acestea ar trebui sa se faca printr-o procedura legislativa normala. Infiintarea SS e neclara. Comisia de la Venetia mai arata ca raman neclare motivele pentru infiintarea Sectiei speciale pentru investigarea infractiunilor din justitie (SS), cu o competenta definita vag.”Procurorii pe pozitii inalte din aceasta sectie au fost numiti in cadrul unui regim tranzitoriu, care a eliminat de facto aripa procurorilor din cadrul Consiliului Suprem al Magistraturii (CSM) din procesul de luare a deciziilor, care nu este in acord cu conceptul institutional al CSM. Nu este clar in ce masura procurorii din cadrul sectiei si procurorul sef al acesteia se afla sub controlul ierarhic integral al procurorului general. Intrucat sectia nu ar fi in masura sa solutioneze in mod eficace toate cauzele care intra in sfera sa de competenta, aceasta risca sa constituie un obstacol in calea luptei impotriva coruptiei si a criminalitatii organizate“, explica specialistii Comisiei de la Venetia. Alte probleme majore. Integral: http://www.ziare.com/
Forumul judecătorilor și CSM către Guvernul Dăncilă: Publicați imediat raportul GRECO Forumul Judecătorilor din România cere guvernului să autorizeze publicarea imediată a Raportului actualizat al GRECO cu privire la impactul modificărilor aduse legilor justiției asupra politicilor anticorupție din România. Șapte magistrați din CSM au cerut luni dimineață același lucru. Ultimul raport GRECO, adoptat în sesiunea plenară de la Strasbourg din 19-21 iunie, un raport actualizat al celui ad hoc întocmit în martie 2018, este extrem de dur cu modificările legislative care afectează lupta anticorupție și cere desființarea urgentă a controversatei Secții Speciale pentru anchetarea magistraților. Acesta este contextual în care Asociația Forumul Magistraților cere guvernului României să ”autorizeze publicarea raportului în cel mai scurt termen” pentru ca toate observațiile și criticile aduse modificărilor legislației penale să poată fi cunoscute și dezbătute de opinia publică. Comunicatul asociației de magistrați atrage atenția asupra obligației pe care o are statul de a respecta recomandările din raportul GRECO, dar și pe cele ale Comisiei de la Veneția. O poziție tranșantă pe acest subiect au avut luni șapte magistrați din CSM, care au refuzat să participe la ședinta plenului dacă nu sunt retrase de pe ordinea de zi toate subiectele referitoare la Secția Specială. Astăzi CSM trebuia să valideze numirea Adinei Florea la șefia Secției Speciale, a cărei desființare este cerută de raportul GRECO menționat. Cei șapte magistrați – procurorul Nicolae Andrei Solomon (vicepreședinte CSM), judecătorul Andrea-Anamaria Chis, judecătorul Mihai Balan, judecătorul Bogdan Mateescu, procurorul Cristian Ban, procurorul Florin Deac și procurorul Tatiana Toader– spun că nu vor mai participa la nicio ședință a plenului până când nu va fi publicat raportul GRECO și nu se vor analiza cerințele în ce privește Secția Specială. Magistrații atrag atenția că în afară de raportul GRECO, și cele ale Comisiei de la Veneția și Comisiei Europene se referă la ”încălcarea independenței autorității judecătorești și împiedicarea luptei împotriva corupției, generate de existența și activitatea acestei Secții”. Integral: https://romania.europalibera.org
Președinta CSM, Lia Savonea, le cere premierului Dăncilă și ministrului justiției să comunice dacă există un proiect de act normativ privind desființarea secției speciale Președinta Consiliului Superior al Magistraturii, Lia Savonea, le cere, într-o scrisoare deschisă, premierului Viorica Dăncilă și ministrului justiției, Ana Birchall, să comunice dacă la Guvern există un proiect de act normativ privind desființarea Secției Speciale sau dacă guvernul intenționează să promoveze un astfel de act. Solicitarea vine după ce la ședința de guvern de miercuri, 12 iunie, ar fi existat tensiuni între premierul Dăncilă și ministrul justiției pe tema secției speciale. Ministrul justiției ar fi dorit ca evaluarea secției să fie realizată de către minister, însă ministrul Birchall neagă că ar fi existat un astfel de proiect. După mai bine de o oră de discuții în contradictoriu, premierul Dăncilă ar fi declarat chiar că regretă că a numit-o în funcție. Redăm mai jos comunicatul CSM”I. Președintele Consiliului Superior al Magistraturii, doamna judecător Lia Savonea, a adresat astăzi o scrisoare publică către doamna Viorica Dăncilă, Prim – Ministrul Guvernului României şi către doamna Ana Birchall, Ministrul Justiției şi Viceprim-ministru pentru implementarea parteneriatelor strategice ale României, interimar, prin care a solicitat comunicarea în termen util dacă la nivelul Guvernului României există un proiect de act normativ privind desființarea Secției pentru Investigarea Infracțiunilor din Justiție ori dacă Guvernul României intenționează ca în perioada următoare să inițieze un proiect de act normativ în acest sens, document ce poate fi accesat aici. Demersul urmărește buna funcționare a instituțiilor din cadrul autorității judecătorești în raport de care Plenul Consiliului are atribuții concrete potrivit Capitolului II, Secțiunea a 2¹-a, art. 88¹ – 88¹¹ din Legea 304/2004. Integral: https://www.g4media.ro
CSM a respins una dintre acţiunile disciplinare ale Inspecţiei Judiciare faţă de Laura Codruţa Kovesi Secţia pentru procurori a CSM a respins, luni, acţiunea disciplinară formulată de Inspecţia Judiciară faţă de Laura Codruţa Kovesi, acuzată că nu a respectat confidenţialitatea lucrărilor şi a inserat într-un comunicat de presă pasaje din discuţii ce vizau dosarul familiei Cosma, au precizat surse din CSM. Procurorii Consiliului Superior al Magistraturii au respins, la şedinţa de luni a Secţiei, acţiunea disciplinară formulată de inspectorii judiciari faţă de fosta şefă DNA, potrivit Mediafax. CSM a anunţat, oficial, respingerea acţiunii disciplinare şi arată că decizia poate fi atacată, în 15 zile, la completul de 5 judecători de la Înalta Curte de Casaţie şi Justiţie. Integral: https://www.libertatea.ro
Senatoarea USR Florina Presadă acuză PSD că vrea să resupună votului plenului o lege deja respinsă / Actul normativ vizează restrângerea posibilității de a ataca la Curtea Constituțională hotărârile Parlamentului Senatoarea USR, Florina Presadă, a avertizat luni că PSD vrea să supună din nou la vot inițiativa legislativă, deja respinsă, care restrânge posibilitatea de a ataca la Curtea Constituțională hotărârile Parlamentului, prin impunerea unui termen de 15 zile. Proiectul de lege îi aparține deputatului PSD, Florin Iordache, și a fost adoptat de Camera Deputaților pe 27 martie, Senatul fiind for decizional. Florina Presadă a postat pe pagina de Facebook un fragment din stenograma ședinței de plen a Senatului din 7 mai, când inițiativa a fost supusă votului, dar a fost respinsă deoarece nu a întrunit numărul de voturi necesare unei legi organizce, adică minimum 69. Postarea Florinei Presadă: PSD nu renunță la vechile năravuri. Ceea ce încearcă azi, din nou, este un alt exemplu de bătaie de joc față de ceea ce înseamnă regulament, legi, Constituție, Parlament. Sunt obișnuiți să acționeze ca pe moșie! Vor sa reintroducă azi pe ordinea de zi a Plenului Senatului vot pe o propunere legislativă care a fost deja respinsă. Vedeți mai jos dovezile pe care le avem cu privire la acest vot dat în 7 mai 2019 pe marginea acestei propuneri. Este vorba despre propunerea dlui Florin Iordache conform căreia hotărârile adoptate de către Parlament (fiecare dintre camere și de către camerele reunite) pot fi atacate la CCR doar într-un termen de 15 zile. Integral: https://www.g4media.ro
Dosarul Hidroelectrica: Elena Udrea si Dan Andronic, retrimisi in judecata de DNA. 5 milioane de dolari ceruti spaga Procurorii DNA au anuntat, luni, ca i-au trimis din nou in judecata pe Elena Udrea si Dan Andronic, dupa ce au reinstrumentat ancheta din care, anterior, in camera preliminara, judecatorii Inaltei Curti au anulat o parte din probele aflate in dosar. Elena Udrea este acuzata de trafic de influenta si spalare a banilor, pe vremea cand era ministru, iar Dan Andronic de marturie mincinoasa.”In etapa procesuala a camerei preliminare, prin incheierea din data de 11 februarie 2019, judecatorii din cadrul Inaltei Curti de Casatie si Justitie au dispus anularea unor probe (emailuri) si indepartarea lor de la dosar. In consecinta, procurorii anticoruptie au solicitat restituirea cauzei in vederea readministrarii probelor anulate, lucru pe care l-au si facut in contextul efectuarii unei perchezitii informatice”, anunta procurorii DNA. In acest dosar, Elena Udrea este acuzata ca a cerut cinci milioane de dolari – din care a primit 3,8 milioane – de la afaceristul Bogdan Buzaianu, pentru ca in schimb sa intervina pentru mentinerea contractului intre Hidrolectrica si firma acestuia. In ceea ce il priveste pe Dan Andronic, procurorii spun ca la audieri acesta a facut afirmatii mincinoase. Integral: http://www.ziare.com
Sesiune extraordinara a Parlamentului pentru noua conducere BNR, Avocatul Poporului si comisia 26 mai Parlamentarii se vor reuni in perioada 1-5 iulie pentru o sesiune extraordinara pentru alegerea noii conduceri a Bancii Nationale a Romaniei, dar si pentru numirea Avocatului Poporului, printre altele.”Am avut o sedinta de coalitie unde am abordat trei teme principale. Prima a fost referitoare la infiintarea unei comisii pentru fraudele la votul de la alegerile europarlamentare din data de 26 mai, am vazut ca au aparut foarte multe sesizari in spatiul public si consideram ca este necesara o comisie la nivel de Parlament care sa analizeze aceste sesizari, pentru ca avem o datorie fata de populatie pentru aflarea adevarului. Al doilea subiect a fost cel legat de referendum, dupa cum stiti, s-a infiintat o comisie la nivelul Parlamentului unde cautam solutii, astfel incat votul din diaspora sa fie un vot al tuturor cetatenilor, alegeri la care sa participe toti cetatenii din diaspora. Alianta PSD-ALDE merge pe doua posibilitati, una – votul anticipat prelungit si cealalta – votul prin corespondenta”, a spus Dancila la Palatul Parlamentului.”Am vorbit despre o sesiune extraordinara incepand cu 1 iulie, astfel incat sa putem duce la bun sfarsit proiectele pe care le vom incepe saptamana asta”, a adaugat Viorica Dancila, precizand ca s-a vorbit si despre numarul de locuri in Consiliul de Administratie al BNR in functie de numarul de parlamentari ai fiecarui partid. Pe acest subiect s-a exprimat azi si Calin Popescu Tariceanu, care a precizat ca “e foarte posibil ca, in urma deciziei pe care PSD o va lua, sa dam o functie si UDMR-ului”. Astfel, in sesiunea extraordinara, parlamentarii vor vota noua conducere a BNR, noul Avocat al Poporului, membrii Consiliului Fiscal si ai comisiei de ancheta privind alegerile europarlamentare. In privinta Avocatului Poporului, Tariceanu nu a comentat varianta vehiculata in spatiul public, conform careia Renate Weber ar putea sa ii ia locul lui Victor Ciorbea. In schimb, Viorica Dancila a subliniat ca PSD va sprijini persoana propusa de ALDE. Integral: http://www.ziare.com
N.C.Munteanu. Regele de tinichea era gol Alegerile au arătat lumii și un rege de tinichea, gol și pe dinăuntru și pe dinafară, pe omul mai plin de nume decât un fanfaron iberic, Călin Constantin Anton Popescu Tăriceanu. Partidul lui, ALDE, un nume de șterpelit din Parlamentul European, n-a trecut mai sus de genunchiul broaștei. Pentru istorie și ca o culme a ridicolului, ALDE a apărut din fuziunea Partidului Conservator cu Partidul Liberal Reformator. Liberalism reformator conservator? E posibil așa ceva? În România și în mintea netedă a lui Tăriceanu, da. Așadar, ALDE, și Tăriceanu, după ani de impostură caracterizată, n-a trecut pragul electoral. În biografii de ocazie, se spune că „a fost manechin, inginer, om de afaceri și unul dintre cei mai longevivi politicieni din Romania. De aproape un sfert de secol, Călin Popescu Tăriceanu face și desface partide liberale iar acum, după ce a fost premier și președinte de Senat, încearcă să câștige și funcția supremă în stat. Tot ce a mai rămas din el este „manechinul“. „Era frumos foc“, își amintea Zina Dimitrescu, mama manechinelor românești. Ajuns un morman de carne flască, frumos nu mai este. Manechin, da. Un manechin politic, folosit de unii și de alții. Speculându-i oportunismul și carierismul fără frontiere, a fost folosit și s-a lăsat folosit cu voluptate de forțele comunismului rezidual pentru a discredita un partid istoric onorabil. A devenit liberal prin efracție, ca fiu adoptiv al unui bătrân liberal. Restul a făcut prin forțe proprii și cu calitățile native ale unui nou Dinu Păturică. A fost cu aripa tânără, s-a întors la aripa bătrână, a fost cu Convenția Democrată, cu Alianța Dreptate și Adevăr, cu Uniunea Social-Liberală, cu Iliescu, cu Constantinescu, cu Băsescu, cu unguri, cu toți a fost. Cu oricine i-a dat o friptură sau măcar un os de ros. Pe toți i-a tras în piept, i-a păcălit sau i-a trădat. Ori de câte ori i-a venit bine. Mereu, adică. A parazitat până și PSD-ul, care i-a dat o funcție pentru care nu are calități, pentru simplul motiv că avea nevoie de el. L-a slujit cu zel pe Liviu Dragnea în lupta cu justiția și cu statul paralel, nu din dragoste pentru aproape, ci pentru a scăpa și el de acuzația de corupție. Eșecul la alegerile parlamentare a fost nota de plată. Și pentru el, și pentru Dragnea….Și culmea ridicolului, apelul filialei ALDE Botoșani, în care Tăriceanu este somat să candideze pentru că „ființa naționala este amenințată” este semnat și strigat de Liliana Mincă. Între Liliana și Călin sunt ceva afinități elective. Liliana a trecut prin șase partide exact cum Călin a avut cinci neveste. În plus, Lili a mai avut și pasiunea generalilor. „Îmi place să execut ordinele date de generali care au strategii”, zicea apriga Lili. Ultimul pe care l-a servit a fost Gabriel Oprea. Și, să recunoaștem, a avut mână bună! Integral: https://romania.europalibera.org
Jurnalista Elena Stancu dezvăluie un episod necunoscut, plecând de la situația mamei sale de 73 ani, care este singurul oncopediatru din Oltenia: ”Ministrul Sănătății Sorina Pintea nu spune adevărul în criza citostaticelor” Ministrul Sănătății Sorina Pintea a declarat ieri că medicii nu au informat ministerul despre criza citostaticelor. Și că, dacă ar fi aflat, ministerul ar fi adus medicamentele în țară prin autorizații de nevoi speciale. Ministrul Sănătății Sorina Pintea nu spune adevărul. Mama mea, Polixenia Stancu, este oncopediatru la Spitalul Clinic Județean de Urgență Craiova. Mama are 73 de ani și continuă să lucreze, deși eu, tata și sora mea nu suntem de acord, pentru că vârsta o face fragilă, iar noi am vrea să ne bucurăm de ea, odihnită și sănătoasă, mulți ani de acum înainte. Dar mama nu poate să iasă la pensie pentru că e singurul oncopediatru din Oltenia. Dacă ea n-ar mai lucra, atunci copiii din satele din Dolj, Olt sau Gorj, care provin de multe ori din familii sărace, ar trebui să meargă la București sau la Timișoara. Unii nu și-ar permite acest drum. Unii ar muri. Iar mama se simte responsabilă pentru ei și continuă să lucreze. …Din secția de oncopediatrie a mamei mele lipsesc de ani de zile citostatice. Mama practică medicina nu cu ajutorul sistemului de sănătate, ci cu ajutorul cetățenilor de rând. Atunci când îi lipsesc citostatice, echipament medical sau lenjerii de pat, medicul nu le primește de la spital, ci de la oameni și asociații care-i ajută pe copiii bolnavi de cancer. …Am vorbit și cu Ministerul Sănătății, care mi-a transmis în scris, pe 10 octombrie 2018, că e la curent cu lipsa unor medicamente – Cisplatin, Asparaginază, Doxorubicină, Procarbazină, Bleomicin și Folinat de Calciu. Deci anul trecut Ministrul Sănătății Sorina Pintea știa că aceste medicamente lipsesc! …Astăzi, din secția de oncopediatrie de la Spitalul Clinic Județean de Urgență Craiova, unde lucrează mama, oncopediatrul Polixenia Stancu, lipsesc următoarele medicamente: Asparaginază, Cytosar, Lanvis, Dactinomicină, Ciclofosfamidă, Uromitexan, Vinblastină și Bleomicin. Nu o să găsiți aceste medicamente pe lista din documentul oficial emis de Comisia de Oncohematologie pediatrică a Ministerului Sănătăţii Pentru că mama n-a fost invitată la întâlnirea convocată de Monica Dragomir, şefa comisiei de oncologie pediatrică a Ministerului Sănătății. După ce a aflat din presă despre acest document, mamei i s-a spus să trimită lista cu medicamentele care-i lipsesc. În prezent, mama are Asparaginază, Cytosar, Lanvis, Dactinomicină, Ciclofosfamidă, Uromitexan, Vinblastină și Bleomicin pentru că niște oameni de bine au donat și au ajutat-o să le cumpere. Dacă acești oameni nu ar exista, cei 15 copii care sunt internați acum în secția mamei mele ar muri. Sorian Pintea știe că lipsesc medicamente esențiale în tratamentul bolnavilor de cancer de anul trecut, de când Asociația Dăruiește Viața a publicat două rapoarte în care explică de ce lipsesc citostatice în România și identifică soluțiile posibile. Integral: https://www.libertatea.ro
Nicusor Dan critica proiectul lui Firea de ridicare a masinilor din Bucuresti. Iata solutiile propuse pentru lipsa de parcari Nicusor Dan critica un proiect privind ridicarea masinilor stationate neregulamentar pe partea carosabila a strazilor din Capitala, care se afla pe ordinea de zi a sedintei Consiliului General al Municipiului Bucuresti, care va avea loc miercuri, la ora 11:00. “Ridicarea tuturor masinilor de pe arterele principale, proiect propus votului Consiliului General in sedinta de miercuri 26 iunie, este o noua masura heirupista, fara studii de impact, imposibil de pus in practica si care va genera abuzuri. Este obligatorie o analiza de la caz la caz, care sa diferentieze intre locurile unde este necesara ridicarea masinilor si locurile unde prima banda a devenit parcare de resedinta, rezidentii neavand o alta posibilitate de a parca”, a declarat Nicusor Dan. Acesta sustine ca singura solutie la problema locurilor de parcare din Bucuresti este constructia de parcari, precizand ca, in ciuda promisiunilor, in trei ani, administratia Firea nu a construit niciun loc de parcare. In aceste conditii, Nicusor Dan propune cateva solutii pentru rezolvarea acestei probleme: a) Inregistrarea provizorie, pentru o perioada de 10 ani, a majoritatii locurilor folosite ca locuri de parcare legale, platite catre municipalitate, fie ca parcari de resedinta, fie ca parcari cu acces public, fie ca parcari cu regim mixt (publice in intervalul 9-17, de resedinta in intervalul 17-9) b) Gestionarea tuturor parcarilor de catre municipalitate printr-un sistem informatic.Integral: http://www.ziare.com
Produsele alimentare cu dublu standard de calitate: Comisia Europeană a publicat un studiu de evaluare a diferențelor în ceea ce privește compoziția produselor alimentare din UE Comisia Europeană a publicat luni rezultatele unei campanii paneuropene de testare a produselor alimentare, care arată că unele produse sunt comercializate sub mărci identice sau similare, dar cu compoziție diferită, se arată într-un comunicat al Comisiei. La sondaj au participat următoarele state membre: Bulgaria, Croația, Cipru, Republica Cehă, Danemarca, Estonia, Franța, Germania, Grecia, Ungaria, Italia, Letonia, Lituania, Malta, Polonia, Slovacia, Slovenia, Spania și Țările de Jos. Principalele constatări Studiul a evaluat 1.380 de mostre din 128 de produse alimentare diferite, provenite din 19 state membre. Potrivit Comisiei, acest eșantion nu este, însă, reprezentativ pentru marea diversitate de produse alimentare de pe piața UE. Studiul a constatat că: –În marea majoritate a cazurilor, compoziția corespundea modului în care erau prezentate produsele: 23 % din produse aveau partea din față a ambalajului și compoziția identice, iar 27 % dintre produse indicau, prin aspectul diferit al părții din față a ambalajului, faptul că în diferite țări ale UE compoziția lor era diferită. –9 % din produsele prezentate ca fiind aceleași în întreaga UE aveau în realitate o compoziție diferită: partea din față a ambalajului era identică, dar compoziția produselor era diferită. –Alte 22 % din produse erau prezentate în mod similar, dar aveau o compoziție diferită: partea din față a ambalajului era similară, însă compoziția produselor era diferită. Integral: https://www.g4media.ro
29 de ani de la mineriadă. 4 morți, 1.300 de răniți, 0 vinovați. Justiția română liberă și independentă vă urează La mulți ani! Acum 29 de ani, a avut loc un scurt război civil care a aruncat România în afara continentului: Ion Iliescu și oamenii lui au chemat minerii la București ca să-i omoare cu bătaia pe protestatari. Sunt miliarde de probe, milioane de poze, sute de ani de înregistrări video. Unele dintre probe au devenit între timp relicve. De exemplu, Ion Iliescu. O relicvă liberă și vie, cel mai probabil nemuritoare – proba zero în dosarul mineriadei, de care procurorii n-au avut curaj atâta timp să se atingă. Apropo de acești procurori, mulți dintre ei sunt acum la pensie, cu pensii de zeci de mii de lei, pensii meritorii, ca pentru orice nenorocit care și-a trădat țara. Integral: https://kmkz.ro
25 Raspunsuri la Revista Presei – 25 iunie. “29 de ani de la mineriadă. 4 morți, 1.300 de răniți, 0 vinovați.”
mar25/06/2019 at 09:50
O tranzacție ciudată, care ridică multe semne de întrebare…..apare și Banca Internațională de Investiții în calitate de creditor. Oare Orlado ce rol a jucat/joacă în acest amalgam? Dubios, dubios…extrem de dubios. Sumele sunt amețitoare.
https://www.economica.net/eximbank-cumpara-banca-romaneasca-prin-credit-sindicalizat-de-2-miliarde-de-lei-intermediat-de-jp-morgan-surse_170455.html
depemureş25/06/2019 at 11:28
cu mulțumiri domnului Nicolae Constantin Munteanu, pentru excelenta ” ievaluarea” a unui pelikan ,plin de ifose .
Tzepelica25/06/2019 at 11:30
L-o fi convocat amicu` Dardarot? 🙂
“Ion liescu a fost internat de urgență la spital, în această dimineață. Fostul președinte al României a ajuns la spital după ce a acuzat probleme la inimă.”
mar25/06/2019 at 12:02
Posibil! Sunt cam dese vizitele și problemele, poate o punem de o fiestă.
Intamplator25/06/2019 at 12:05
Proromania se alipește încet încet de pesedealde/vezi numirea lui Neacsu
Încă o dovada ca pro România e “gashca ponta”din pesede/eu ii ziceam aripa dar am greșit
depemureş25/06/2019 at 12:57
Gashca din GIO !
depemureş25/06/2019 at 15:30
Domnu’ Preşedinte! Mă scuzați că vă deranjez ……aaaaa,deci nu dormeați,doar moțăiați? Aha! Ok. Uitați la băieții de la USR , zguduie porțile borfaşilor de la ccr ! Mai gândiți ? Ok. Somn uşor ! Atenție că încep să umble țânțarii…aveți spray,nu?
USR critică dur Curtea Constituțională, pe care o acuză că a blocat ”printr-un simplu artificiu” inițiativa cetățenească ”Oameni noi în politică”, anunțând că va transpune inițiativa în proiect de legeotivarea deciziei CCR de invalidare a inițiativei „Oameni noi în politică” arată că cel mai mare proiect civic de reformă electorală din istoria României a fost blocat, pe de o parte, de reaua-credință a primarilor sau de incompetența unor funcționari din primării, iar, pe de altă parte, de judecătorii CCR, care și-au arogat, peste lege, atribuția de reatestare a semnăturilor”, se precizează în comunicatul transmis de USR.”
FELICITĂRI USR !!!
https://www.g4media.ro/usr-critica-dur-curtea-constitutionala-pe-care-o-acuza-ca-a-blocat-printr-un-simplu-artificiu-initiativa-cetateneasca-oameni-noi-in-politica-anuntand-ca-va-transp.html
depemures25/06/2019 at 15:53
Renate Weber a candidat pentru europarlamentare pe lista ALDE.
De ce s-o pui atunci pe Renate Weber ca Avocat al întregului Popor? Ca să-l pedepsești sau cum?
A A25/06/2019 at 15:58
Dementa asta va continua cu aplomb distrugerile sobolanilor din puscarie, de la Iasi si din parlament
https://www.g4media.ro/alerta-premierul-dancila-a-anuntat-ca-guvernul-va-adopta-azi-prin-oug-codul-administrativ.html
depemureş25/06/2019 at 16:42
Eu zic că promite orice ca să ajungă sefa psd. Vom vedea de luni ce va face. Credeți că o încântă o eventuală excludere a psd din grupul socialistilor ? Eu zic că le prgăteşte o țeapă borfaşilor din psdaldeudmr.
Hai veo !😀
A A25/06/2019 at 18:57
Nope. E tembela si ticaloasa 100%, de aceea extrem de periculoasa pentru statul roman; nu-i vorba doar de ambitii politice la scarnavia asta tradatoare
https://www.g4media.ro/breaking-iohannis-reactie-dura-adoptarea-codului-administrativ-prin-ordonanta-de-urgenta-un-grav-atentat-la-adresa-intregului-sistem-administrativ-din-romania.html
mar25/06/2019 at 17:38
Bună ziua! Uite așa ajungem să ne învrăjbim, să devenim iraționali. Uneori am senzația că este o mână invizibilă care are ca scop ”băgatul bățului prin gard și lovirea ulucilor”. – ”Propunerea ca Muzeul Holocaustului să fie construit în curtea Muzeului Antipa a fost făcută de Institulul ”Elie Wiesel”, a declarat pentru HotNews.ro Alexandru Florian, directorul general al Institutului Naţional pentru Studierea Holocaustului din România “Elie Wiesel”. Acesta a explicat că Institutul a căutat altă locație după ce Consiliul General al Municipiului București nu a dat în administrare, în acest scop, imobilul de pe Str. Lipscani nr. 18-20. Alexandru Florian spune că Institutul a renunțat la proiectul de a amenaja muzeul în clădirea de pe strada Lipscani.”
mar25/06/2019 at 17:43
Chiar așa…”spațiul verde se poate construi în altă parte”, ce atâta vegetație, cum poate un Muzeu Național de Istorie Naturală să aibă atâta spațiu, să fie înconjurat de vegetație. Dacă vor continua cu mizeria, cu siguranță că se va ieși în stradă – ”Este adevărat că zona este protejată, cum a spus dl. director de la Antipa, dar asta nu însemnă că nu se pot face construcții acolo, se poate construi, dar numai cu avizul Comisiei Monumentelor Istorice. (…) Este adevărat că este verde, pe pământ crește ceva, dar nu era un spațiu public. Un muzeu nu poți să faci oriunde, trebuie să existe anumite caracteristici, să atragă public. Am făcut această solicitare, se evaluează guvernamental, nu noi decidem. (…) Este o curte care are cam 10.000 de mp și este nefolosită. Se mai poate construi încă o instituție muzeală. Spațiul verde se poate construi în altă parte. Atunci nu mai construim nimic”, a mai explicat acesta.
Tzepelica25/06/2019 at 17:49
E complet idiot.
Oare chiar nu-si da seama ca amplasarea langa “Antipa” poate naste glume deplasate?
Intamplator25/06/2019 at 21:57
Asta și urmărește ….doar nu vreți sa și piardă “obiectul muncii”=combaterea antisemitismului romanilor
mar25/06/2019 at 17:47
Sunt ”reprezentanții societății civile” cu angajamentul și agenda de la partid (și nu numai) scrisă pe puncte sunt supărați că nu reușesc să facă funcțional SS-ul. – ”Reprezentanţii societăţii civile în Consiliul Superior al Magistraturii (CSM), Victor Alistar şi Romeo Chelariu, reacţionează la boicotul de luni, când şapte membri ai CSM au refuzat să se prezinte la şedinţa plenului, cerând să fie eliminate de pe ordinea de zi trei puncte referitoarea la Secţia pentru anchetarea magistraților. Alistar și Chelariu susțin că este inadmisibil ca în desfășurarea activității Plenului să se recurgă la orice forme de condiționare între membrii Consiliului și că acest boicot reprezintă un mesaj pentru magistraţi că pot să refuze să-şi îndeplinească obligaţiile legale. Ei se opun eliminării de pe ordinea de zi a punctelor care vizează Secția de anchetă.”
https://www.hotnews.ro/stiri-esential-23222655-scandal-csm-reprezentantii-societatii-civile-este-inadmisibil-boicotul-luni-opunem-eliminarii-punctelor-privind-sectia-ancheta.htm
Tzepelica25/06/2019 at 17:51
Astia reprezinta societatea civila asa cum Ciorbea reprezenta interesele poporului.
Intamplator25/06/2019 at 17:50
Buna ziua….in unele cazuri prostia este genetica;fata lui ciordache a intrat cu masina n gard…la propriu….unde?unde altundeva decât in Caracal (sursa hn)
Tzepelica25/06/2019 at 17:52
Nu mai circula cu caruta, acum au masini. 🙂 🙂
Intamplator25/06/2019 at 19:11
Zic și eu nu dau cu paru’…..
Ce l împiedica pe iohannis sa meargă azi la ședința de guvern ?se știa ca vor adopta ordonanța aia ticăloasă….
Mai ales ca s a decis propunerea pentru șefia comisiei europene-înlocuitorul /înlocuitoarea ca sa fiu exact (a) lui Junker……deci nu avea “urgente”europene
A A25/06/2019 at 19:17
Chiar este o idee foarte buna. Daca-I pasa sa se duca in govern si sa-i avertizeze direct impotriva ticalosiilor pe care continua sa le faca; cel putin atat
mar25/06/2019 at 19:15
Jigodia nu se potolește, a plecat Pablito și a rămas el. Oare i se arată dulapul cu schelete? Oare 4% ce semnificație are pentru nemernic? – ””Văd o agitație neobișnuită în anumite zone după ce Comisia de la Veneția a opinat că există neclarități în procesul de numire și funcționare a Secției speciale de investigare a magistraților. Poate membrii comisiei or fi având unele semne de întrebare, dar voi, apărătorii vechiului sistem, sigur nu aveți. Vă prefaceți că nu știți de ce s-a înființat această secție”, a scris Călin Popescu Tăriceanu, marți, pe Facebook.”
https://www.hotnews.ro/stiri-esential-23222836-tariceanu-vad-agitatie-neobisnuita-prefaceti-nu-stiti-infiintat-sectia-ancheta-mai-rasfirati-baieti-bate-ochi.htm
radu225/06/2019 at 22:53
Buna seara. http://www.ziare.com/stiri/justitie/instanta-suprema-sesizeaza-ccr-in-dosarul-lui-ghita-dupa-ce-sectia-speciala-a-retras-apelul-1566910 oare ce va decide ”judecatorul” Geani?
mar25/06/2019 at 23:17
Au uitat rapid și au revenit la programul normal. Juri că primesc agenda scrisă pe zile de la Pablito.
https://www.hotnews.ro/stiri-esential-23222921-codul-administrativ-presedintele-este-obligat-numeasca-ministru-termen-10-zile-poate-refuza-singura-data.htm
depemures26/06/2019 at 08:10
@Intamplator ( 19.11) ,
comportamentul presedintelui dezamageste continuu. Neimplicare ? lipsa de curaj /, comoditate ? sau ceva deal subteran pe vremea cand era plimbat prin vizuina a3 de catre kkrau ? Merg pe ultima varianta. Ceva similar s-a intamplat si cu Procurorul general ;care initial s-a vrut viteaz,dar s-a “inmuiat” pe parcurs.( blestemat sa fii tudorel toader! )
« Revista Presei – 26 iunie. “După Dragnea : sistemul pesedist merge mai departe”
Revista Presei – 24 iunie. “Abandonati gandirea invechită și lasati-i pe elevi sa aibă un cuvânt de spus”. »

References: CSM 
 CSM 
 CSM 

CSM 
 CSM 
 CSM 
 CCR 
 ccr 
 CCR 
 CSM